Καθαρά Δευτέρα, 18 Μαρτίου 2024 Καλωσήλθατε στο **«Η Συμφωνική Ορχήστρα μετά το 1950»** του εαρινού εξαμήνου 2024!

 **ΟΔΗΓΙΕΣ**

**Το μάθημα προϋποθέτει εξοικείωση**

**α)με την Μουσική από το 2ο μισό του 20ού αιώνα μέχρι τις μέρες μας και**

**β)με την σύνθεση και τον ήχο της Μεγάλης Συμφωνικής Ορχήστρας.**

**Αν δεν έχετε τέτοια εξοικείωση μην κάνετε / μην δηλώσετε το μάθημα αυτό, δεν θα μπορέσετε να ανταπεξέλθετε, αναζητήστε άλλα ελεύθερης επιλογής μαθήματα που προσφέρονται σε τούτο το εαρινό εξάμηνο.**

Το μάθημα δεν έχει εξετάσεις στην εξεταστική περίοδο, δεν γίνεται ζωντανά σε αίθουσα, δεν έχει σταθερή ώρα, δεν γίνεται σε καμία πλατφόρμα. «Τσουλάει» με σειρά **μικρών** εργασιών που θα κάνετε και **μία μεγάλη** στο τέλος, ουδεμία / ουδείς παίρνει βαθμό αν δεν κάνει οπωσδήποτε **το σύνολο των εργασιών! ΠΡΟΣΟΧΗ: κάθε μία εργασία έχει ορισμένη προθεσμία ολοκλήρωσης και αποστολής της!** **Δεν γίνεται δεκτό/δεν διορθώνεται κανένα πακέτο εργασιών σταλμένων μαζικά τις τελευταίες μέρες του εξαμήνου. Η τήρηση της προθεσμίας για την αποστολή κάθε εργασίας είναι αναγκαία προϋπόθεση για να βαθμολογηθεί - εκπρόθεσμες εργασίες δεν διορθώνονται-δεν λαμβάνονται υπόψιν.** Οι εργασίες αποστέλλονται με mail στο psergiou@music.uoa.gr και υποχρεωτικώς σε απλό αρχείο pdf ή απλό αρχείο doc, είναι γραμμένες με γραμματοσειρά Times New Roman και μέγεθος 12, απαιτούνται σωστά Ελληνικά, ακρίβεια και σαφήνεια, απαιτείται η απόλυτα συνεπής τήρηση της έκτασής τους όπως αυτή τίθεται κάθε φορά, μηδενίζεται η εργασία που βασίζεται σε αυτοματοποιημένες google μεταφράσεις, μηδενίζονται οι εργασίες που ταυτίζονται μεταξύ τους, μηδενίζονται οι εργασίες που …αυτοσχεδιάζουν, εκτιμάται η αυτόβουλη-αυτοδύναμη-ειλικρινής προσωπική προσπάθεια.

΄Οσες/όσοι αποφασίσετε να κάνετε το μάθημα: **η πρώτη σας μικρή εργασία είναι αναρτημένη στο e-class / έγγραφα, σπεύσατε!**

Καθαρά Δευτέρα, 18 Μαρτίου 2024

Παύλος Σεργίου